У гэтага тапоніма ёсць і іншыя значэнні, гл. Стараселле.

**Старасе́лле** (трансліт.: *Starasiellie*, руск.: Староселье) — аграгарадок у Крупскім раёне Мінскай вобласці Беларусі. Уваходзіць у склад Ігрушкаўскага сельсавета.

Знаходзіцца за 9 км на паўночны захад ад горада Крупкі, за 131 км ад Мінска, за 16 км ад чыгуначнай станцыі Крупкі, каля левага берага ракі Блудыня.

Гісторыя
--------

Упершыню згадваецца ў сярэдзіне XVIII стагоддзя як фальварак Стараселле Крупскага графства князёў Сангушкаў. Аднаасобны іх уладальнік, вялікі маршалак літоўскі Павел Караль Сангушка памёр у 1750 годзе, частку маёнткаў ён запісаў жонцы Барбары з роду Дунінаў, а рэшту сынам Юзафу Паўліну, Гераніму і Янушу. Сярод іншага паміж сынамі быў падзелены і маёнтак Крупка, або Крупскае графства, з фальваркам Стараселле, дваром і сялом Шыйка, мястэчкам Крупка, а таксама суседнія Талочынскае графства і Смалянскае княства, якія разам утваралі так званыя «беларускія маёнткі» Сангушкаў.

У XIX стагоддзі фальварак Стараселле адносіўся ўжо да маёнтка Грушка і быў ва ўладанні памешчыка Льва Стахоўскага. Леў Стахоўскі вядомы найперш актыўным удзелам падрыхтоўкі паўстання Кастуся Каліноўскага ў Сенненскім павеце Магілёўскай губерні ў 1862 годзе.

У 1884 годзе маёнтак Стараселле належаў ужо палкоўніку Антосю Леановічу Брадоўскаму.

З 1924 года да 31 сакавіка 1977 года вёска ўваходзіла ў склад Жаберыцкага сельсавета.

Галоўным святам вёскі лічылася Троіца — 12 чэрвеня, на які прыязджалі родныя жыхароў Стараселля з усіх ваколіц. Тутэйшых дзяцей і падлеткаў у гэты час жыхары суседскіх вёсак называлі «старасельскае бычча».

8-гадовая школа ў Стараселлі, куды з 1950-х гадоў хадзілі вучыцца дзеці з суседніх вёсак, у т.л. Лашанцаў.
У 2009 годзе паселішчу нададзены статус аграгарадка.

Насельніцтва
------------

* 2001 год — 91 двор, 242 жыхары.

Зноскі
------

1. ↑  Назвы населеных пунктаў Рэспублікі Беларусь: Мінская вобласць: нарматыўны даведнік / І. А. Гапоненка, І. Л. Капылоў, В. П. Лемцюгова і інш.; пад рэд. В. П. Лемцюговай. — Мн.: Тэхналогія, 2003. — 604 с. ISBN 985-458-054-7. (DJVU)
2. 1 2 3 4  БелЭн, 2002
3. ↑  Республика Беларусь. Атлас охотника и рыболова: Минская область / Редактор Г. Г. Науменко. — Мн.: РУП «Белкартография», 2009. — С. 14—15. — 60 с. — 20 000 экз. — ISBN 978-985-508-174-7. (руск.)
4. ↑  Рашэнне выканкома Мінскага абласнога Савета дэпутатаў працоўных ад 31 сакавіка 1977 г. // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1977, № 15 (1533).
5. ↑  Решение Крупского районного Совета депутатов от 20 февраля 2009 г. № 94 О преобразовании некоторых сельских населенных пунктов в агрогородки  (руск.)

Літаратура
----------

* Старасе́лле // Беларуская энцыклапедыя: У 18 т. Т. 15: Следавікі — Трыо / Рэдкал.: Г. П. Пашкоў і інш. — Мн. : БелЭн, 2002. — Т. 15. — С. 158. — 10 000 экз. — ISBN 985-11-0035-8. — ISBN 985-11-0251-2 (т. 15).
* Ліст карты N-35.59. Выданне 1986 года. Стан мясцовасці на 1984 год. (руск.)

Спасылкі
--------

* Лагатып Вікісховішча На Вікісховішчы ёсць медыяфайлы па тэме Стараселле (Крупскі раён)

| ⛭**Ігрушкаўскі сельсавет** |
| --- |
| Цэнтр | Ігрушка |
| Пасёлкі | Лянок |
| Аграгарадкі | Стараселле ·  Узнацк |
| Вёскі | Актавія ·  Ваўкавыск ·  Вострава ·  Гута ·  Двор-Пярэсіка ·  Дубешня ·  Каменка ·  Каралёва ·  Кладзі ·  Кругліца ·  Лашанцы ·  Лужа ·  Малое Вострава ·  Радзіца ·  Самаседаўка ·  Старая Пярэсіка |